stanford-oval/wikipedia huggingface dataset:
เทศบาลตำบลสอยดาว
แหล่งข้อมูลอื่น

เว็บไซต์เทศบาลตำบลสอยดาว เก็บถาวร 2023-07-10 ที่ เวย์แบ็กแมชชีน
| ด ค กองค์กรปกครองส่วนท้องถิ่นระดับล่างในจังหวัดจันทบุรี |
| --- | --- | --- |
| เทศบาลเมือง |  เมืองจันทบุรี จันทบุรี  จันทนิมิต  ท่าช้าง  ขลุง ขลุง  ท่าใหม่ ท่าใหม่  |  |
| เทศบาลตำบล |  เมืองจันทบุรี เกาะขวาง  กระแจะ  ค่ายเนินวง  พลับพลา  พลับพลานารายณ์  แสลง  หนองบัว  แก่งหางแมว พวา  ขลุง เกวียนหัก  ซึ้ง  ตกพรม  บ่อ  บ่อเวฬุ  วันยาว  เขาคิชฌกูฏ คลองพลู  จันทเขลม  ชากไทย  ตะเคียนทอง  พลวง  ท่าใหม่ เขาบายศรี  เขาวัว–พลอยแหวน  เนินสูง  สองพี่น้อง  หนองคล้า  นายายอาม ช้างข้าม  นายายอาม  สนามไชย  โป่งน้ำร้อน คลองใหญ่  ทับไทร  โป่งน้ำร้อน  หนองตาคง  มะขาม ฉมัน  ท่าหลวง  ปัถวี  มะขาม  มะขามเมืองใหม่  วังแซ้ม  อ่างคีรี  สอยดาว สอยดาว  ทับช้าง  แหลมสิงห์ ปากน้ำแหลมสิงห์  พลิ้ว  |  |
เทศบาลตำบลหนองโพ

| เทศบาลตำบลหนองโพ |
| --- | --- |
เทศบาลตำบล
ทต.หนองโพ
พิกัด: 13°44′33.5″N 99°54′59.1″E﻿ / ﻿13.742639°N 99.916417°E﻿ / 13.742639; 99.916417
ประเทศ:  ไทย
จังหวัด: ราชบุรี
อำเภอ: โพธาราม
จัดตั้ง:  •  19 กุมภาพันธ์ 2506 (สุขาภิบาลหนองโพ)  • 25 พฤษภาคม 2542 (ทต.หนองโพ)
การปกครอง
 • นายกเทศมนตรี: พีรณัฐ มารศรี
พื้นที่
 • ทั้งหมด: 5.800 ตร.กม. (2.239 ตร.ไมล์)
ประชากร (2562)
 • ทั้งหมด: 3,932 คน
 • ความหนาแน่น: 677.93 คน/ตร.กม. (1,755.8 คน/ตร.ไมล์)
รหัส อปท.: 05700706
ที่อยู่ สำนักงาน: หมู่ที่ 3 ตำบลหนองโพ อำเภอโพธาราม จังหวัดราชบุรี
โทรศัพท์: 032-389569
โทรสาร: 032-389334
เว็บไซต์: http://www.nongpo.go.th
 ส่วนหนึ่งของสารานุกรมประเทศไทย
เทศบาลตำบลหนองโพ เป็นองค์กรปกครองส่วนท้องถิ่นแห่งหนึ่งในตำบลหนองโพ อำเภอโพธาราม จังหวัดราชบุรี อยู่ห่างจากอำเภอเมืองราชบุรี จังหวัดราชบุรี ประมาณ 25 กิโลเมตร และห่างจากที่ว่าการอำเภอโพธารามประมาณ 10 กิโลเมตร มีลักษณะเป็นชุมชนที่หนาแน่น
ประวัติ

ตำบลหนองโพ อยู่ในเขตของอำเภอโพธาราม เป็นตำบลเก่าแก่ ในปี พ.ศ. 2501 ได้จัดตั้ง"องค์การบริหารส่วนตำบลหนองโพ อำเภอโพธาราม จังหวัดราชบุรี"ขึ้น ในท้องที่ตำบลหนองโพ เพื่อการรักษาความสงบเรียบร้อยของประชาชน
ต่อมาเมื่อท้องถิ่นหมู่ที่ 1 บางส่วน หมู่ที่ 2 บางส่วน หมู่ที่ 3 บางส่วน และหมู่ที่ 4 เต็มพื้นที่ ของตำบลหนองโพ อำเภอโพธาราม ซึ่งอยู่ในเขตขององค์การบริหารส่วนตำบลหนองโพ อำเภอโพธาราม ซึ่งมีสภาพยกฐานะขึ้นเป็นสุขาภิบาลได้ จึงได้ยุบองค์การบริหารส่วนตำบลหนองโพ อำเภอโพธาราม จังหวัดราชบุรี และยกฐานะท้องถิ่นหมู่ที่ 1 บางส่วน หมู่ที่ 2 บางส่วน หมู่ที่ 3 บางส่วน และหมู่ที่ 4 เต็มพื้นที่ ของตำบลหนองโพ ขึ้นเป็น สุขาภิบาลหนองโพ อำเภอโพธาราม จังหวัดราชบุรี  ตามประกาศกระทรวงลงวันที่ 1 กุมภาพันธ์ พ.ศ. 2506  โดยให้มีผลตั้งแต่วันที่ 19 กุมภาพันธ์ ปีเดียวกัน โดยครอบคลุมพื้นที่บางส่วนของตำบลหนองโพ อำเภอโพธาราม นับเป็นสุขาภิบาลลำดับที่ 2 ของอำเภอ
ต่อมาในปี พ.ศ. 2542 ได้มีพระราชบัญญัติเปลี่ยนแปลงฐานะสุขาภิบาลทั่วประเทศเป็นเทศบาลตำบล ตามประกาศในราชกิจจานุเบกษา เล่ม 116 ตอนที่ 9 ลงวันที่ 24 กุมภาพันธ์ 2542 มีผลใช้บังคับ เมื่อวันที่ 25 พฤษภาคม 2542 สุขาภิบาลหนองโพ จึงเปลี่ยนแปลงฐานะเป็นเทศบาลตำบลหนองโพ นับตั้งแต่นั้นเป็นต้นมา ซึ่งตามหลักการและเหตุผลการประกาศใช้พระราชบัญญัติฉบับนี้ ก็เพื่อให้สอดคล้องกับบทบัญญัติของรัฐธรรมนูญแห่งราชอาณาจักรไทย พ.ศ. 2540 และเป็นการกระจายอำนาจให้แก่องค์กรปกครองส่วนท้องถิ่น
อาณาเขตติดต่อ

เทศบาลตำบลหนองโพ ตั้งอยู่ทางทิศตะวันออกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับ ตำบลดอนกระเบื้อง อำเภอบ้านโป่ง จังหวัดราชบุรี
ทิศใต้ ติดต่อกับ ตำบลหนองโพ อำเภอโพธาราม จังหวัดราชบุรี (องค์การบริหารส่วนตำบลหนองโพ)
ทิศตะวันออก ติดต่อกับ ตำบลหนองโพ อำเภอโพธาราม จังหวัดราชบุรี (องค์การบริหารส่วนตำบลหนองโพ)
ทิศตะวันตก ติดต่อกับ ตำบลหนองโพ อำเภอโพธาราม จังหวัดราชบุรี (องค์การบริหารส่วนตำบลหนองโพ)
การปกครอง

เทศบาลตำบลหนองโพ ครอบคลุมพื้นที่บางส่วนของตำบลหนองโพ จัดตั้งตามพระราชบัญญัติลักษณะการปกครองส่วนท้องที่ พ.ศ. 2497 ได้แก่
หมู่ที่ 1 บ้านใต้ ตำบลหนองโพ (บางส่วน)
หมู่ที่ 2 บ้านนอก ตำบลหนองโพ (บางส่วน)
หมู่ที่ 3 บ้านหัวทุ่ง ตำบลหนองโพ (บางส่วน)
หมู่ที่ 4 บ้านต้นตาล ตำบลหนองโพ
หมู่ที่ 7 บ้านตลาดใน ตำบลหนองโพ (บางส่วน)
หมู่ที่ 9 บ้านหน้าวัด ตำบลหนองโพ (บางส่วน)
ประชากร

เทศบาลตำบลเหนองโพ มีจำนวนประชากร ทั้งหมด 3,932 คน โดยแยกได้ดังนี้
| ชุมชน | หมู่ที่ | ชาย> (คน) | หญิง> (คน) | ประชากร> (คน) พ.ศ. 2562 | ครัวเรือน> (หลัง) |
| --- | --- | --- | --- | --- | --- |
| **ทะเบียนบ้านกลาง | - | 7 | 5 | 12 | 3 |
| ใต้ | 1 | 248 | 236 | 484 | 180 |
| นอก | 2 | 307 | 355 | 662 | 442 |
| หัวทุ่ง | 3 | 513 | 583 | 1,096 | 670 |
| ต้นตาล | 4 | 338 | 388 | 726 | 357 |
| ตลาดใน | 7 | 192 | 232 | 424 | 226 |
| หน้าวัด | 9 | 258 | 270 | 528 | 255 |
| รวม | - | 1,863 | 2,069 | 3,932 | 2,133 |
เตียวเต๊ก

ขุนพลของรัฐวุยก๊กช่วงกลางคริสต์ศตวรรษที่ 3
| เตียวเต๊ก (จาง เท่อ) |
| --- | --- |
張特

เจ้าเมืองอานเฟิง (安豐太守 อานเฟิงไท่โฉ่ว)
ดำรงตำแหน่ง ค.ศ. ? (?) – ค.ศ. ? (?)
กษัตริย์: โจฮอง / โจมอ
ขุนพลตำแหน่งเบ็ดเตล็ด (雜號將軍 จ๋าเฮ่าเจียงจฺวิน)
ดำรงตำแหน่ง ค.ศ. ? (?) – ค.ศ. ? (?)
กษัตริย์: โจฮอง / โจมอ
ขุนพลรักษาค่ายใหญ่ (牙門將 หยาเหมินเจี้ยง)
ดำรงตำแหน่ง ค.ศ. ? (?) – ค.ศ. ? (?)
กษัตริย์: โจฮอง
 
ข้อมูลส่วนบุคคล
เกิด: ไม่ทราบ นครจัวโจว มณฑลเหอเป่ย์
เสียชีวิต: ไม่ทราบ
อาชีพ: ขุนพล
ชื่อรอง: จื๋อฉ่าน (子產)

เตียวเต๊ก (มีบทบาทในช่วง ค.ศ. 251–253) มีชื่อในภาษาจีนกลางว่า จาง เท่อ (จีน: 張特; พินอิน: Zhāng Tè) ชื่อรอง จื๋อฉ่าน (จีน: 子產; พินอิน: Zǐchǎn) เป็นขุนพลของรัฐวุยก๊กในยุคสามก๊กของจีน มีชื่อเสียงจากการต้านการบุกของง่อก๊กที่เป็นรัฐอริของวุยก๊กในยุทธการที่หับป๋าในปี ค.ศ. 253
ประวัติ

เตียวเต๊กเป็นชาวเมืองตุ้นก้วน (涿郡 จัวจฺวิ้น) ซึ่งอยู่บริเวณนครจัวโจว มณฑลเหอเป่ย์ในปัจจุบัน เตียวเต๊กเริ่มรับราชการเป็นขุนพลรักษาค่ายใหญ่ (牙門將 หยาเหมินเจี้ยง) ภายใต้การบังคับบัญชาของจูกัดเอี๋ยนขุนพลวุยก๊กผู้ดำรงตำแหน่งเป็นขุนพลพิทักษ์ภาคตะวันออก (鎮東將軍 เจิ้นตงเจียงจฺวิน) ตั้งแต่ปี ค.ศ. 251 ถึง ค.ศ. 252 หลังจากบู๊ขิวเขียมรับตำแหน่งขุนพลพิทักษ์ภาคตะวันออกแทนจูกัดเก๊ก บู๊ขิวเขียมได้มอบหมายให้เตียวเต๊กทำหน้าที่รักษาซินเสีย (新城 ซินเฉิง; แปลว่า "เมือง/ป้อมปราการใหม่") ซึ่งเป็นป้อมปราการที่หับป๋า (合肥 เหอเฝย์)
ในปี ค.ศ. 253 จูกัดเก๊กผู้สำเร็จราชการแห่งง่อก๊กที่เป็นรัฐอริของวุยก๊กนำทัพง่อก๊กเข้าโจมตีซินเสียและปิดล้อมป้อมปราการ เตียวเต๊กพร้อมด้วยเยฺว่ ฟาง (樂方) และคนอื่น ๆ นำกำลังพล 3,000 นายขึ้นป้องกันซินเสีย ในช่วงเวลานั้น เตียวเต๊กได้ส่งผู้ใต้บังคับบัญชาชื่อหลิว เจิ่ง (劉整) และเจิ้ง เซี่ยง (鄭像) ให้ตีฝ่าวงล้อมไปขอกำลังเสริม แต่ทหารของจูกัดเก๊กสามารถสกัดกั้นและจับตัวคนทั้งสองไว้ได้ เตียวเต๊กจึงพูดปดกับข้าศึกว่า "บัดนี้ข้าไม่คิดต่อสู้อีก แต่ตามกฎหมายของวุย หากข้าถูกโจมตีเป็นเวลามากกว่า 100 วันและกำลังเสริมยังมาไม่ถึง แม้ว่าข้าจะยอมจำนน แต่ครอบครัวของข้าก็ได้รับการละเว้นโทษ นับแต่ข้าเริ่มรบต้านทานก็เป็นเวลาเก้าสิบกว่าวัน ในเมืองเดิมมีคนมากกว่า 4,000 คน บัดนี้มากกว่าครึ่งตายในการรบ เมื่อเมืองล่ม หากใครไม่ต้องการยอมจำนน ข้าจะพูดอธิบายถึงผลที่อาจเกิดขึ้นจากการตัดสินใจนั้น วันรุ่งขึ้นข้าจะส่งสำมะโนครัว ขอเชิญท่านรับตราประจำตำแหน่งของข้าไปก่อนเพื่อเป็นหลักประกัน" แม้ว่าจูกัดเก๊กยังไม่ได้รับตราประจำตำแหน่งของเตียวเต๊ก แต่จูกัดเก๊กก็เชื่อว่าเตียวเต๊กต้องการยอมจำนนจริง ๆ จึงสั่งให้ทหารหยุดการโจมตี เตียวเต๊กและกำลังพลที่เหลือจึงใช้โอกาสนี้ซ่อมแซมกำแพงและเสริมการป้องกันในชั่วข้ามคืน เช้าวันรุ่งขึ้น เตียวเต๊กบอกกับข้าศึกว่า "เราจะสู้ตาย!" จูกัดเก๊กโกรธมากเมื่อรู้ว่าตนถูกหลอก จึงสั่งทหารให้เข้าโจมตีป้อมปราการอย่างดุเดือด แต่ทหารง่อก๊กเหนื่อยล้าอ่อนกำลังลงหลังการปิดล้อมหลายวัน จึงล้มเหลวในการพังกำแพงซินเสีย จูกัดเก๊กเห็นว่าขวัญกำลังใจของทหารฝ่ายตนตกต่ำ จึงไม่มีทางเลือกอื่นจำต้องถอนทัพกลับง่อก๊ก
ราชสำนักวุยก๊กยกย่องเตียวเต๊กจากความกล้าหาญในการป้องกันซินเสีย จึงแต่งตั้งให้เตียวเต๊กเป็นขุนพลตำแหน่งเบ็ดเตล็ด (雜號將軍 จ๋าเฮ่าเจียงจฺวิน) ภายหลังเตียวเต๊กได้รับการแต่งตั้งให้เป็นเจ้าเมือง (太守 ไท่โฉ่ว) ของเมืองอานเฟิง (安豐郡 อานเฟิงจฺวิ้น; อยู่บริเวณนครลู่อาน มณฑลอานฮุยในปัจจุบัน)
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (คริสต์ศตวรรษที่ 3). จดหมายเหตุสามก๊ก (ซานกั๋วจื้อ).
เผย์ ซงจือ (คริสต์ศตวรรษที่ 5). อรรถาธิบายจดหมายเหตุสามก๊ก (ซานกั๋วจื้อจู้).
ซือหม่า กวาง (1084). จือจื้อทงเจี้ยน.
| ด ค กบุคคลสำคัญในวุยก๊ก |
| --- | --- |
จักรพรรดิ:  โจผี  โจยอย  โจฮอง  โจมอ  โจฮวน 
จักรพรรดินี:  เปียนซี  เอียนซี  กุยฮุย  มอซือ  กวยทายเฮา  จักรพรรดินีเจิน  เตียวฮองเฮา  จักรพรรดินีหวาง  จักรพรรดินีเปี้ยน (โจมอ)  จักรพรรดินีเปี้ยน (โจฮวน) 
องค์ชายและราชนิกูลชาย:  โจเจียง  โจสิด  โจฮู  เฉา ก้ง  เฉา ก้าน  เฉา กุ่น  เฉา จฺวิ้น  เฉา จฺวี้  เฉา เจี้ยน  เฉา เปียว  เฉา เม่า (อ๋องแห่งเล่อหลิง)  เฉา ยง  เฉา สฺวิน  เฉา เสีย  เฉา เหยี่ยน  เฉา หรุย  เฉา หลิน (อ๋องแห่งตองไฮ)  เฉา หลิน (อ๋องแห่งไพก๊ก)  เฉา หลี่  เฉา ฮุย 
เจ้าหญิงและราชนิกูลหญิง:  โจเฮา  เฉา เซี่ยน  เฉา หฺวา  หลิว ม่าน  เจ้าหญิงตงเซียง  เจ้าหญิงอานหยาง 
ผู้สำเร็จราชการแผ่นดิน:  โจซอง  สุมาอี้  สุมาสู  สุมาเจียว  สุมาเอี๋ยน 
ขุนนางฝ่ายพลเรือน:  กงซุน หฺว่าง  กว่าน หนิง  กาเซี่ยง  กาอุ้น  โกหยิว  งอก๋ง  งีสง  จงฮิว  จูจ้าน  เจียวเจ้  โจง่าน  โจจุ้น  ชาง ฉือ  ซุนจู  ตังเจี๋ยว  ตังสิม  ตันกุ๋น  ตู้ จี  เตงปิด  เตงเหยียง  เตียวกี๋  เตียวต๋อง  เตียวบ้อ  เตียวอิบ  บู๊ขิวเตี้ยน  ปิดห้วน  เป้า ซฺวิน  เปาต้าน  ลิเตียน  ลิฮอง  เล่าเซียว  เล่าหัว  เลียงกี๋  หลีซิน  หวนแก  หันค่าย  หุยสิว  อองก๋วน  อองเก๋ง  อองซก  อองซิม  อองลอง  อองเหงียบ  อุยก๋วน  เอียวจ๋ง  ฮวนกาย  ฮวนห้อม  ฮัวหิม  ฮูสวน  แฮหัวหุย  แฮหัวฮุย  แฮหัวโฮ  แฮเฮาเหียน  โฮอั๋น 
ขุนนางฝ่ายทหาร:  กองซุนเอี๋ยน  กัว ซิว  กากุ๋ย  กุยห้วย  กุอั๋น  คันห่อง  เคาทู  เค้าอิ๋น  งักจิ้น  งักหลิม  งุยเป๋ง  จงป้า  จงโฮย  จวนตวน  จวนเต๊ก  จิวท่าย  จีนล่ง  จูกัดสู  จูกัดเอี๋ยน  จูเหลง  เจียวปั้น  เจียวอี้  โจจิ๋น  โจเจียง  โจเป๋า  โจหยิน  โจหอง  โจหุ้น  โจอี้  โจฮิว  ซินต๋ำ  ซินเป  ซินหงี  ซิหลง  ซุนเล้  เซงจุย  เซงเจ  ต๋องจู  ตันเกี๋ยน  ต้านท่าย  เตงงาย  เตาอี้  เตียวคับ  เตียวเต๊ก  เตียวเลี้ยว  เตียวอี้  เตียวฮอ  ไต้เหลง  บังเต๊ก  เบ้งตัด  บุนขิม  บุนเพ่ง  บุนเอ๋ง  บุนเฮา  บู๊ขิวเขียม  ปีเอียว  ลิหิม  สุมาปอง  สุมาเล่าจี๋  สุเมา  หมันทอง  หวาง หลิง  อองกี๋  อองซอง  อองสง  อ้าวจุ๋น  อิกิ๋ม  อินต้ายบก  อินเล้  อุยก๋วน  เอียวเก๋า  เอียวฉิว  ฮั่นจ๋ง  เฮ็กเจียว  เฮาหุน  แฮหัวซง  แฮหัวตุ้น  แฮหัวป๋า  แฮหัวหลิม 
สตรีที่มีชื่อเสียงคนอื่น ๆ:  กัว หฺวาย  จาง ชางผู  จาง ชุนหฺวา  เจ้าหญิงฉางชาน  ชุยชื่อ  ซัวเอี๋ยม  ซินเหียนเอ๋ง  เซี่ยโหว ฮุย  ผาง เอ๋อ  เว่ย์ ฮฺวาฉุน  สฺวิน ฉ่าย  สฺวี อี้  หวาง ยฺเหวียนจี  หยาง เยี่ยน  หวาง อี้  หยาง ฮุย-ยฺหวี  แฮฮัวเหลง 
บุคคลที่มีชื่อเสียงคนอื่น ๆ:  กวนลอ  กองซุนสิว  แก่หวน  โจวุนซก  ปีเอี๋ยน  ปู้ตู้เกิน  ม้ากิ้น  ลิวฮู  ลุนติด  ห่อปี  อองเกี๋ยน  เอียวจอ  โอยเอี๋ยน
เจ้าจอมก๊กออ

แถวบน : เจ้าจอมแก้ว เจ้าจอมเอื้อน เจ้าจอมเอี่ยม 
 แถวล่าง : เจ้าจอมแส พระองค์เจ้าอรประพันธ์รำไพ เจ้าจอมเอิบ เจ้าจอมมารดาอ่อน พระองค์เจ้าอดิศัยสุริยาภา
เจ้าจอมก๊กออ หรือ เจ้าจอมพงศ์ออ เป็นชื่อที่ใช้เรียกพระสนมเอกทั้งห้าในพระบาทสมเด็จพระจุลจอมเกล้าเจ้าอยู่หัว ที่มีนามขึ้นต้นด้วยอักษร อ. อ่าง อันได้แก่ เจ้าจอมมารดาอ่อน เจ้าจอมเอี่ยม เจ้าจอมเอิบ เจ้าจอมอาบ และเจ้าจอมเอื้อน ซึ่งทั้งหมดเป็นสตรีจากสายราชินิกุลบุนนาค เป็นบุตรีของเจ้าพระยาสุรพันธ์พิสุทธิ์ (เทศ บุนนาค) กับท่านผู้หญิงอู่ ภริยาเอก
พื้นเพ

เจ้าจอมก๊กออ หรือ เจ้าจอมพงศ์ออ ทั้งห้าคนเป็นธิดาของเจ้าพระยาสุรพันธ์พิสุทธิ์ (เทศ บุนนาค) เจ้าเมืองเพชรบุรี กับท่านผู้หญิงอู่ สุรพันธ์พิสุทธิ์ (สกุลเดิม วงศาโรจน์) มีพี่น้องร่วมบิดามารดาทั้งหมด 14 คน และพี่น้องร่วมบิดารวม 62 คน โดยมีสตรีเข้าถวายตัวเป็นเจ้าจอมในพระบาทสมเด็จพระจุลจอมเกล้าเจ้าอยู่หัว 7 คน ซึ่งเป็นเจ้าจอมก๊กออ 5 คน ได้แก่
เจ้าจอมมารดาอ่อน (19 กุมภาพันธ์ พ.ศ. 2410 - 29 มกราคม พ.ศ. 2512)
เจ้าจอมเอี่ยม  (12 พฤษภาคม พ.ศ. 2416 - 22 มีนาคม พ.ศ. 2495)
เจ้าจอมเอิบ (22 เมษายน พ.ศ. 2422 - 11 สิงหาคม พ.ศ. 2487)
เจ้าจอมอาบ (20 กุมภาพันธ์ พ.ศ. 2424 - 22 พฤศจิกายน พ.ศ. 2504)
เจ้าจอมเอื้อน (พ.ศ. 2430 - พ.ศ. 2470)
เจ้าพระยาสุรพันธ์พิสุทธิ์ ผู้บิดาเป็นบุตรของสมเด็จเจ้าพระยาบรมมหาประยูรวงศ์ กับหม่อมหรุ่น ซึ่งสืบเชื้อสายจากเฉกอะหมัด วานิชชาวเปอร์เซียที่เข้ามาค้าขายในไทยช่วงกรุงศรีอยุธยา ส่วนมารดาคือ ท่านผู้หญิงอู่ เป็นบุตรีของพระยาภักดีนฤบดินทร์ (กุ้ง วงศาโรจน์)  เจ้าเมืองราชบุรีคนที่ 5
ถวายตัวเป็นฝ่ายใน

แรกเริ่มมีเจ้าจอมมารดาอ่อน และเจ้าจอมเอี่ยมเริ่มเข้าถวายตัวเป็นเจ้าจอมในพระบาทสมเด็จพระจุลจอมเกล้าเจ้าอยู่หัวในปี พ.ศ. 2428-9 ตามมาด้วยเจ้าจอมเอิบในปี พ.ศ. 2429 เจ้าจอมอาบในปี พ.ศ. 2434 และเจ้าจอมเอื้อนในปี พ.ศ. 2447 ซึ่งเจ้าจอมท่านสุดท้ายนี้พระบาทสมเด็จพระจุลจอมเกล้าเจ้าอยู่หัว ทรงมีพระราชดำรัสขอเจ้าพระยาสุรพันธ์พิสุทธิ์และท่านผู้หญิงอู่เพื่อให้มีจำนวนครบห้าคน นอกจากเจ้าจอมก๊กออทั้งห้าแล้ว ยังมีน้องสาวต่างมารดาที่เข้ารับราชการฝ่ายในคือ เจ้าจอมแก้ว (เกิดแต่หม่อมพวง) และเจ้าจอมแส (เกิดแต่หม่อมทรัพย์)  ถวายตัวในปี พ.ศ. 2451
โดยเจ้าจอมมารดาอ่อนได้สนองพระเดชพระคุณประสูติกาลพระราชธิดาสองพระองค์คือ พระเจ้าบรมวงศ์เธอ พระองค์เจ้าอรประพันธ์รำไพ และพระเจ้าบรมวงศ์เธอ พระองค์เจ้าอดิศัยสุริยาภา ส่วนเจ้าจอมเอี่ยม ตั้งครรภ์พระองค์เจ้าแต่ตกเสียไม่เป็นพระองค์สองครั้ง ขณะที่เจ้าจอมท่านที่เหลือมิได้ให้ประสูติกาลพระราชบุตรเลย
อย่างไรก็ตามเจ้าจอมก๊กออทั้งห้าเป็นพระสนมคนโปรดของพระบาทสมเด็จพระจุลจอมเกล้าเจ้าอยู่หัว (มีเพียงเจ้าจอมอาบเท่านั้นที่มิได้เป็นพระสนมเอก) ส่วนหนึ่งก็อาจเป็นเพราะความซื่อสัตย์และจงรักภักดีของเจ้าพระยาสุรพันธ์พิสุทธิ์ แต่อีกส่วนหนึ่งที่สำคัญที่ผูกพระราชหฤทัยมิเสื่อมคลายและทำให้เจ้าจอมก๊กออเป็นที่โปรดปรานเป็นระยะเวลามากว่า 30 ปี โดยที่บางท่านไม่มีพระเจ้าลูกเธอมาเป็นเครื่องผูกมัด ซึ่งสิ่งนั้นก็คือคุณสมบัติพิเศษของเจ้าจอมก๊กออในแต่ละท่าน อาทิ เจ้าจอมเอี่ยม เป็นผู้ชำนาญงานนวด เพราะได้ศึกษาเกี่ยวกับกายภาพจนทราบดีถึงกล้ามเนื้อส่วนต่าง ๆ ของร่างกาย รู้จังหวะหนักเบาในการกดคลึง ทำให้หายขบเมื่อยและรู้สึกเบาสบาย ส่วนเจ้าจอมเอิบ เป็นผู้ที่มีไหวพริบและเอกอุในการแก้ปัญหาเฉพาะหน้า มีหน้าที่ในการแต่งฉลองพระองค์ของพระราชสวามี มีความสามารถในการถ่ายภาพ และสามารถทำอาหารได้พิถีพิถันต้องพระราชหฤทัยโดยเฉพาะการทอดปลาทู
แต่ด้วยความเป็นกลุ่มคนโปรดของพระปิยมหาราช จึงเป็นเหตุที่ทำให้สมเด็จพระศรีพัชรินทราบรมราชินีนาถ พระบรมราชชนนีพันปีหลวง พระอัครมเหสี ไม่พอพระทัยนัก และปฏิเสธที่จะเสด็จตามพระราชสวามีไปยังเมืองเพชรบุรี ที่ซึ่งระยะหลัง ๆ พระราชสวามีได้เสด็จไปบ่อยดุจราชสำนักประจำ สมเด็จพระพันปีหลวงทรงตรัสกับพระบาทสมเด็จพระมงกุฎเกล้าเจ้าอยู่หัว ซึ่งขณะนั้นยังดำรงพระอิสริยยศเป็นสยามมกุฎราชกุมารว่า "จะให้แม่ไปประจบเมียน้อยของพระบิตุรงค์นั้น เหลือกำลังละ" แต่กลางปี พ.ศ. 2453 สมเด็จพระพันปีหลวงได้ตามเสด็จพระราชสวามีไปยังเมืองเพชรบุรีด้วย ครั้นหลังจากนั้นพระบาทสมเด็จพระจุลจอมเกล้าเจ้าอยู่หัวก็ทรงทุพพลภาพมากขึ้น และไม่ได้เสด็จเพชรบุรีอีกเลยจนกระทั่งสวรรคต
หลังสิ้นรัชกาล

หลังการสวรรคตของพระบาทสมเด็จพระจุลจอมเกล้าเจ้าอยู่หัว ผู้เป็นพระราชสวามี เหล่าเจ้าจอมก๊กออและพระราชธิดาทั้งสองคือ พระเจ้าบรมวงศ์เธอ พระองค์เจ้าอรประพันธ์รำไพ และพระเจ้าบรมวงศ์เธอ พระองค์เจ้าอดิศัยสุริยาภายังคงพำนักอยู่ในในวังสวนสุนันทา
แต่ต่อมาภายหลังการเปลี่ยนแปลงการปกครอง พ.ศ. 2475 เจ้าจอมก๊กออได้ย้ายไปมาอยู่ที่เรือนสร้างใหม่ริมคลองสามเสนกับถนนนครราชสีมา โดยสร้างบนที่ดินพระราชทานกันคนละแปลงแบ่งเป็นสัดส่วน เรียกว่า "สวนนอก" ส่วนของเจ้าจอมมารดาอ่อนและพระราชธิดาเรียกว่า วังสวนปาริจฉัตก์ หรือ สวนท่านอ่อน ส่วนที่เป็นของท่านเจ้าจอมน้อง ๆ ทั้งสี่ท่านที่เหลือ ก็เรียกตามชื่อตัวว่า สวนท่านเอิบ, สวนท่านอาบ และสวนท่านเอี่ยม ตามลำดับ และพำนักอยู่จนกระทั่งถึงแก่อสัญกรรม ส่วนเจ้าจอมก๊กออที่ถึงแก่อสัญกรรมเป็นลำดับท้ายสุดคือ เจ้าจอมมารดาอ่อน ที่ถึงแก่อสัญกรรมในรัชกาลพระบาทสมเด็จพระปรมินทรมหาภูมิพลอดุลยเดชเมื่อปี พ.ศ. 2512 สิริอายุได้ 101 ปี
อนุสรณ์

อรอนุสรณ์ 2476 — ภายในสุสานหลวงวัดราชบพิธสถิตมหาสีมารามราชวรวิหาร
เอี่ยมอนุสรณ์ 2495 — ภายในสุสานหลวงวัดราชบพิธสถิตมหาสีมารามราชวรวิหาร
เอิบอนุสรณ์ 2480 — ภายในสุสานหลวงวัดราชบพิธสถิตมหาสีมารามราชวรวิหาร
อนุสาวรีย์เจ้าจอมอาบ — ภายในสุสานหลวงวัดราชบพิธสถิตมหาสีมารามราชวรวิหาร
สถานีเอื้อน อนามัย — สถานอนามัยแห่งแรกของจังหวัดเพชรบุรี สร้างจากเงินบริจาคของเจ้าจอมมารดาอ่อนซึ่งเงินดังกล่าวเป็นมรดกของเจ้าจอมเอื้อนที่ถึงแก่อนิจกรรมไปแล้ว
ดูเพิ่ม

เรือนเจ้าจอมก๊กออ ภายในพระบรมมหาราชวัง
เรือนเจ้าจอมก๊กออ ภายในพระราชวังบางปะอิน
พระบาทสมเด็จพระจุลจอมเกล้าเจ้าอยู่หัว ฉายกับเจ้าจอมอาบ, เจ้าจอมเอี่ยม และเจ้าจอมเอื้อน
เจ้าจอมมารดาอ่อน กับพระองค์เจ้าอดิสัยสุริยาภา (ซ้าย) และพระองค์เจ้าอรประพันธ์รำไพ (ขวา)
เรโหโบอัม

| เรโหโบอัม רְחַבְעָם‎ |
| --- | --- |
กษัตริย์แห่งยูดาห์

กษัตริย์แห่งอิสราเอล
ครองราชย์: 931 - 913 ปีก่อนค.ศ.
ก่อนหน้า: ซาโลมอน
ถัดไป: ตัวเขาเอง (ในฐานะกษัตริย์แห่งอิสราเอลใต้)เยโรโบอัมในฐานะกษัตริย์แห่งอิสราเอลเหนือ
กษัตริย์แห่งยูดาห์
ครองราชย์: ป. 931–913 ปีก่อนค.ศ.
ถัดไป: อาบียาห์

ประสูติ: 972 ปีก่อนค.ศ.
สวรรคต: 913 ปีก่อนค.ศ.
พระราชบิดา: ซาโลมอน
พระราชมารดา: พระนางนามา
เรโหโบอัม (ฮีบรู: רְחַבְעָם) หรือ โรโบอัม (ละติน: Roboam) เป็นกษัตริย์ชาวอิสราเอลที่ปรากฎในคัมภีร์ฮีบรู เป็นโอรสของกษัตริย์ซาโลมอนและเป็นหลานของกษัตริย์ดาวิด เขาขึ้นครองบัลลังก์อิสราเอลต่อจากพระบิดาขณะอายุ 41 ปี หลังครองบัลลังก์ได้ไม่นานก็ถูกสิบชนเผ่าอิสราเอลประกาศแยกประเทศ ทำให้ประเทศอิสราเอลแตกออกเป็นสอง คือ อาณาจักรอิสราเอล (อิสราเอลเหนือ) และอาณาจักรยูดาห์ (อิสราเอลใต้) เรโหโบอัมจึงกลายเป็นกษัตริย์แห่งอาณาจักรยูดาห์คนแรก อาณาจักรยูดาห์ในรัชสมัยของพระองค์ต้องเผชิญกับสงครามกลางเมืองตลอดรัชกาล และยังต้องเผชิญกับการรุกรานของอียิปต์ ซึ่งท้ายที่สุดอาณาจักรยูดาห์ก็ตกเป็นประเทศราชของอียิปต์
เรโหโบอัมมีชายา 18 องค์และมีบริจาริกา 60 นาง พระองค์มีโอรส 28 องค์และธิดา 60 องค์ ทรงครองราชสมบัติยูดาห์ได้ 17 ปีจึงสวรรคต เจ้าชายอาบียาห์ โอรสของพระองค์ได้ขึ้นสืบบัลลังก์ยูดาห์ต่อ
เทียน ฉี่เหวิน

เทียน ฉี่เหวิน เกืดเมื่อวันที่ 9 มิถุนายน ค.ศ. 1961 เป็นนักแสดงและผู้จักการผลงานชายชาวฮ่องกง
ผลงาน

Mr. Vampire (1985)
Mission Of Condor (1991)
Hail the Judge (1994)
The God of Cookery (1996)
Shaolin Soccer (2001)
Kung Fu Hustle (2004)
Marriage with a Fool (2006)
Nothing Is Impossible (2006)
Legendary Assassin (2008)
Lady Cop & Papa Crook (2009)
Just Another Pandora's Box (2010)
72 Tenants of Prosperity (2010)
3D Sex and Zen: Extreme Ecstasy (2011)
Due West: Our Sex Journey (2012)
Iceman (2014)
Lost in Hong Kong (2015)
The Mermaid (2016)
แหล่งข้อมูลอื่น

เทียน ฉี่เหวิน ที่อินเทอร์เน็ตมูวีเดตาเบส
เมียจระเข้

เมียจระเข้ หมายถึง ชู้ โดยเฉพาะเมียน้อยที่ไม่เปิดเผย แปลตรงตัวจากวลี "Crocodile Wife" ในภาษาอังกฤษ
วลีนี้มีจุดเริ่มต้นมาจากนิทานปรัมปรา และเป็นที่รู้จักกันทั่วเมื่อนายโมฮัมมัด อัลฟาเยด กล่าวถึงคามิลลา ปาร์กเกอร์ โบลส์ว่าเป็น "เมียจระเข้" ของเจ้าฟ้าชายชาร์ลส์ ในช่วงที่มีการสืบสวนหาสาเหตุการตายของนายโดดี อัลฟาเยด กับเจ้าหญิงไดอานา
นิทานเรื่องนี้เป็นนิทานของติมอร์ โดยมี่ชายชาวประมงคนหนึ่งถูกจระเข้ตัวเมียเชื้อเชิญให้ไปชมสมบัติในถ้ำใต้น้ำของเธอ เธอให้ชาวประมงนั้นขี่หลัง อีกทั้งยังสัญญาว่าจะแบ่งสมบัติให้ถ้าชาวประมงยอมมีเพศสัมพันธ์กับเธอ ชายชาวประมงจึงนอนกับ "เมียจระเข้" ของเขาในยามกลางวัน และนอนกับภรรยาของเขาในยามค่ำคืน จนภรรยาของเขาเริ่มระแวงและแอบตามเขาไป เมื่อเมียจระเข้พบนางเข้า เธอจึงฆ่าชาวประมงนั้นเสีย
เมียจระเข้เองก็เป็นตัวละครหนึ่งที่ปรากฏในนิทานของอินเดียเรื่อง "ลิงกับจระเข้" โดยมีลิงที่ป้อนแอปเปิลให้จระเข้ทานเป็นประจำจนเมียจระเข้อิจฉา เธอจึงเชิญลิงมาที่บ้านด้วยวางแผนจะสังหารเสีย แต่ลิงไหวตัวทันและหนีไปได้
เทียน เย่าหนี

| เทียนเย่าหนี่ |
| --- | --- |
เกิด: 28 กันยายน พ.ศ. 2520 (47 ปี) 田明慧
คู่สมรส: ตู้ เหวินเจ๋อ
อาชีพ: นักร้อง,นักแสดง
ปีที่แสดง: 1995 – present
ผลงานเด่น: Phoebe Szeto จาก Only You สตูดิโอออกแบบรัก,Suen Suk-mui จาก Ghost of Relativity
คริสตัล ทิน หรือ  เทียนเย่าหนี่,เทียนรุ่ยหนี่,เถียนยุ่ยหนี,อาทิน (จีน: 田蕊妮; พินอิน: Tián Ruǐ Nī; ชื่อภาษาอังกฤษ:  Kristal Tin, Tin Yui Lee)
เกิดเมื่อวันที่ 28 กันยายน พ.ศ. 2520 ที่ฮ่องกง เป็น นักร้อง และ นักแสดงหญิงชาวฮ่องกง
ประวัติ

อาทิน เข้าประกวดร้องเพลงในปี 1993 และได้รับรางวัลสถานที่แรก หลังจากชนะการประกวด อาทินได้รับการเสนอรายชื่อติดต่อกับสถานีโทรทัศน์แห่งเอเชีย หรือ ATV 
และในปี 1995 อาทินก็ได้เริ่มอาชีพนักแสดงและทำงานที่ ATV 
ในปี 2003 อาทินตัดสินใจจบความสัมพันธ์งานสิบปีที่ATV อาทินได้รับรางวัลแสดงหญิงยอดเยี่ยมของภาพยนตร์ฮ่องกง 
จากนั้นอาทินก็ทำงานเป็นผู้จัดรายการวิทยุที่ Commercial Radio Hong Kong  ปัจจุบันอาทินเซ็นสัญญาเป็นนักแสดงในสังกัด TVB
ชีวิตส่วนตัว สมรสกับ Chapman To ตู้ เหวินเจ๋อ ซึ่งเป็นนักแสดงเช่นเดียวกัน ในปี ค.ศ. 2005
ผลงานเพลง

นอกจากการแสดงที่โดดเด่นของอาทินในละครของ TVB แล้ว 10 ปีที่ผ่านมาหลังจากการเปิดตัวเธอในฐานะนักร้อง ในปี 2014 เธอได้เปิดตัวอัลบั้มแรกของเธอ "You Are My Man" มีทั้งหมด 10 เพลงในภาษาจีนและภาษากวางตุ้ง และมี MV ที่หลากหลายในรูปแบบของความรักที่ไม่สมหวัง
แหล่งข้อมูลอื่น

Instagram ของ อาทิน
ช่อง 3 อะนาล๊อคเอาใจคอซีรีส์ฮ่องกง ส่ง สตูดิโอออกแบบรัก Only you ลงจอทุกคืนวันจันทร์-ศุกร์ ตี 2.15 น.
ช่อง13 ชวนแฟนซีรีส์ หาบทสรุปคดีความซ่อนเงื่อน ใน "บุรุษ2คม" - Black Heart White Soul
บุรุษ2คม Black Heart White Soul จันทร์-ศุกร์ เวลา 16.30 น.ช่อง 3 Family
เตรียมพบกับ Black Heart White Soul ทุกวันจันทร์ - ศุกร์ 16.30-17.00น. เริ่ม 7 ธันวาคมนี้ ทางช่อง 3Family ทีวีดิจิตอล ช่อง 13
เทศบาลตำบลสามเงา

| เทศบาลตำบลสามเงา |
| --- | --- |
เทศบาลตำบล
ทต.สามเงา
พิกัด: 17°13′31.0″N 99°03′04.2″E﻿ / ﻿17.225278°N 99.051167°E﻿ / 17.225278; 99.051167
ประเทศ:  ไทย
จังหวัด: ตาก
อำเภอ: สามเงา
จัดตั้ง:  • 15 ตุลาคม 2499 (สุขาภิบาลสามเงา)  • 25 พฤษภาคม 2542 (ทต.สามเงา)
การปกครอง
 • นายกเทศมนตรี: สมจิต เรืองสุริยะ
พื้นที่
 • ทั้งหมด: 7.700 ตร.กม. (2.973 ตร.ไมล์)
ประชากร (2563)
 • ทั้งหมด: 4,601 คน
 • ความหนาแน่น: 597.53 คน/ตร.กม. (1,547.6 คน/ตร.ไมล์)
รหัส อปท.: 05630301
ที่อยู่ สำนักงาน: หมู่ที่ 3 ถนนสุขาภิบาลซอย 7 ตำบลสามเงา อำเภอสามเงา จังหวัดตาก 63130
เว็บไซต์: www.samngaolocal.go.th
 ส่วนหนึ่งของสารานุกรมประเทศไทย
เทศบาลตำบลสามเงา เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 3,4 และบางส่วนของหมู่ที่ 2,5 ของตำบลสามเงา ในอำเภอสามเงา จังหวัดตาก เดิมมีฐานะเป็นสุขาภิบาลสามเงาที่จัดตั้งขึ้นใน พ.ศ. 2499 และขยายเขตสุขาภิบาลในปี พ.ศ. 2526 โดยเพิ่มอาณาเขตมาถึงชุมชนสำนักงานโครงการจัดสรรชลประทาน ซึ่งยึดเป็นเขตเทศบาลในปัจจุบัน แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 4,601 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอสามเงา จังหวัดตาก อยู่ห่างจากศาลากลางจังหวัดตากประมาณ 52 กิโลเมตร อยู่ห่างจากกรุงเทพมหานครประมาณ 476 กิโลเมตรตามทางหลวงแผ่นดินหมายเลข 1 ถนนพหลโยธิน ด้านตะวันตกของเขตเทศบาลมีแม่น้ำปิงไหลผ่านเป็นแหล่งน้ำสำคัญและเป็นที่ตั้งของเขื่อนแม่ปิงตอนล่าง (การไฟฟ้าฝ่ายผลิตแห่งประเทศไทย)
แหล่งข้อมูลอื่น

เว็บไซต์เทศบาลตำบลสามเงา
| ด ค กองค์กรปกครองส่วนท้องถิ่นระดับล่างในจังหวัดตาก |
| --- | --- | --- |
| เทศบาลนคร | แม่สอด |  |
| เทศบาลเมือง | ตาก |  |
| เทศบาลตำบล |  ท่าสายลวด  ทุ่งกระเชาะ  ทุ่งหลวง  บ้านตาก  พบพระ  แม่กลอง  แม่กุ  แม่จะเรา  แม่จัน  แม่ต้าน  แม่ตาว  แม่ระมาด  ไม้งาม  วังเจ้า  สามเงา  หนองบัวใต้  อุ้มผาง  |  |
| องค์การบริหารส่วนตำบล |  เกาะตะเภา  ขะเนจื้อ  คีรีราษฎร์  ช่องแคบ  เชียงทอง  ด่านแม่ละเมา  ตลุกกลางทุ่ง  ตากตก  ตากออก  ท้องฟ้า  ท่าสองยาง  ท่าสายลวด  นาโบสถ์  น้ำรึม  บ้านนา  ประดาง  ป่ามะม่วง  โป่งแดง  พบพระ  พระธาตุ  พระธาตุผาแดง  พะวอ  มหาวัน  แม่กาษา  แม่กุ  แม่ต้าน  แม่ตื่น  แม่ท้อ  แม่ปะ  แม่ระมาด  แม่วะหลวง  แม่สลิด  แม่สอง  แม่หละ  แม่อุสุ  โมโกร  ยกกระบัตร  ย่านรี  รวมไทยพัฒนา  วังจันทร์  วังประจบ  วังหมัน  วังหิน  วาเล่ย์  สมอโคน  สามเงา  สามหมื่น  หนองบัวเหนือ  อุ้มผาง  |  |
เร็กซอน ฟลอเรส

| เร็กซอน ฟลอเรส |
| --- | --- |
เกิด: 18 มกราคม พ.ศ. 2526
เร็กซอน ฟลอเรส (Rexon Flores) นักมวยสากลชาวฟิลิปปินส์ เกิดเมื่อ 18 มกราคม พ.ศ. 2526 ที่เมืองกาดิซ ประเทศฟิลิปปินส์ สถิติการชก 30 ครั้ง ชนะ 20 (น็อค 9) เสมอ 4 แพ้ 6
เกียรติประวัติ

แชมป์ WBO เอเชียแปซิฟิกรุ่นฟลายเวท
ชิง 21 กรกฎาคม 2547 ชนะคะแนน อารีย์ โพธิ์สุวรรณยิม ที่ ฟิลิปปินส์
ป้องกันแชมป์ครั้งที่ 1, 14 พฤษภาคม 2548 ชนะคะแนน อัลวี อัลฮับซี ที่ ฟิลิปปินส์
ป้องกันแชมป์ครั้งที่ 2, 21 เมษายน 2549 ชนะคะแนน เทอดเกียรติ จันทร์แดง ที่ ฟิลิปปินส์
แชมป์เงารุ่นฟลายเวท WBO
ชิง 30 ธันวาคม 2549 ชนะคะแนน วิสัน ส.สุริยา ที่ ฟิลิปปินส์
ป้องกันแชมป์ครั้งที่ 1, 4 สิงหาคม 2550 ชนะคะแนน เทอดเกียรติ จันทร์แดง ที่ ฟิลิปปินส์
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นฟลายเวท WBO เมื่อ 5 สิงหาคม 2549 แพ้คะแนน โอมาร์ อันเดรซ นาร์วาเอซ ที่ อาร์เจนตินา
เดอะเอ็มมิเน็มโชว์

เดอะเอ็มมิเน็มโชว์ เป็นอัลบั้มชุดที่ 3 ของ เอ็มมิเน็ม ตกเป็นข่าวตั้งแต่ยังไม่ออกขาย เริ่มตั้งแต่มิวสิค วิดีโอของซิงเกิลแรก Without Me ที่ เอ็ม แต่งตัวเป็น อุซามะฮ์ บิน ลาดิน หัวหน้ากลุ่มผู้ก่อการร้าย อัลกออิดะฮ์ รวมทั้งทุกเพลงในอัลบั้มเกิดเล็ดลอดไปอยู่บนอินเทอร์เน็ต ทั้งที่มีการออกมาตรการป้องกันเรื่องนี้อย่างรัดกุม มีเพียงไม่กี่คนที่เคยได้ฟังเพลงอัลบั้มนี้ล่วงหน้า นอกจากนี้ยังมีแผ่นผีปั๊มขายกันเกลื่อน ที่นิวยอร์กในราคาแค่ 5 ดอลลาร์ ทำให้ต้นสังกัดเลื่อนกำหนดการขาย เดอะเอ็มมิเน็มโชว์ ขึ้นมา จากวันที่ 3 มิถุนายนมาเป็น 26 พฤษภาคม 2002 แต่ถึงจะมีเทปผี CD เถื่อนขายไปก่อนแล้ว อัลบั้มชุดนี้ก็ยังกวาดรายได้ถล่มทลาย ขึ้นอันดับ 1 ทั้งอังกฤษและอเมริกาทันทีที่ออกขาย ในอเมริกา เดอะเอ็มมิเน็มโชว์ ค้างอยู่อันดับ 1 ถึง 3 สัปดาห์
คราวนี้ เอ็ม มาแปลกนอกจากจะมาพร้อมความเกรี้ยวโกรธ, ความรุนแรง ฯลฯ ก็ยังมีพูดถึงเรื่องความรักที่เขามีกับ เฮลี่ ลูกสาวสุดที่รัก ซึ่งมาช่วยส่งเสียงไว้ด้วยในเพลง My Dad's Gone Crazy มีการดึงเรื่องการเมืองมาเกี่ยวข้องพูดถึงรัฐบาลของ จอร์จ บุช จูเนียร์ และมีการนำเอาอิทธิพลวงร็อคจากยุค 70 อย่างของ แอโรสมิธ มารวมไว้ในงานของตัวเองด้วย